L 157/52 Den Europæiske Unions Tidende 27.5.2014 RÅDETS FORORDNING (EU) Nr. 567/2014 af 26. maj 2014 om ændring af forordning (EF) nr. 215/2008 om finansforordningen for den 10. Europæiske Udviklingsfond for så vidt angår anvendelse af overgangsperioden mellem den 10. Europæiske Udviklingsfond og den 11. Europæiske Udviklingsfond frem til ikrafttrædelsen af den interne aftale om den 11. Europæiske Udviklingsfond RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side, som senest ændret (?) (»AVS-EU-partnerskabsaftalen«), under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand under den flerårige finansielle ramme for perioden 2008-2013 i henhold til den reviderede AVS/EF-partnerskabsaftale og om tildeling af finansiel bistand til de oversøiske lande og territorier, på hvilke FF-traktatens fjerde del finder anvendelse (?) (»den interne aftale om den 10. EUF«), særlig artikel 10, stk. 2, under henvisning til forslag fra Europa-Kommissionen, under henvisning til udtalelse fra Revisionsretten, under henvisning til udtalelse fra Den Europæiske Investeringsbank, og ud fra følgende betragtninger: (1) — Ved Rådets afgørelse 2013/759/EU () blev der fastsat overgangsforanstaltninger vedrørende forvaltningen af Den Europæiske Udviklingsfond (EUF) (»overgangsfaciliteten«) for at sikre, at der er midler til rådighed til finansiering af samarbejdet med stater i Afrika, Vestindien og Stillehavet (AVS) og med oversøiske lande og territorier (OLT) samt til dækning af støtteudgifter fra 1. januar 2014 frem til ikrafttrædelsen af den interne aftale om den 11. EUF. (2) — Det er nødvendigt at tilpasse Rådets forordning (EF) nr. 215/2008 (') med henblik på Kommissionens driftsmæs- sige og finansielle forvaltning af overgangsfaciliteten i overgangsperioden mellem den 10. EUF og 11. EUF indtil ikrafttrædelsen af den interne aftale for den 11. EUF og gennemførelsesforordningen til den 11. EUF. (3) — Gennemførelsesbestemmelserne for den driftsmæssige og finansielle forvaltning af investeringsfaciliteten, som Den Europæiske Investeringsbank (EIB) gennemfører i denne overgangsperiode frem til ikrafttrædelsen af den interne aftale om den 11. EUF, bør tilpasses tilsvarende. (4) — Forordning (EF) nr. 215/2008 bør derfor ændres i overensstemmelse hermed — VEDTAGET DENNE FORORDNING: Artikel 1 I overgangsperioden mellem den 10. og den 11. EUF erstattes artikel 1-159 i forordning (EF) nr. 215/2008 med dem, der er fastsat i bilaget til denne forordning. (') EFTL 317 af 15.12.2000, s. 3. Aftale som ændret ved aftale undertegnet i Luxembourg den 25. juni 2005 (EUT L 287 af 28.10.2005, s. 4) og ved aftale undertegnet i Ouagadougou den 22. juni 2010 (EUT L 287 af 4.11.2010, s. 3). () EUTL 247 af 9.9.2006, s. 32. (') Rådets afgørelse 2013/759/EU af 12. december 2013 om overgangsforanstaltninger vedrørende forvaltningen af EUF fra 1. januar 2014 frem til ikrafttrædelsen af 11. Europæiske Udviklingsfond (EUT L 335 af 14.12.2013, s. 48). (?) Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond (EUT L 78 af 19.3.2008, s. 1).